|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Daniel Passarella**|  |
| Asmeniniai duomenys |
| **Pilnas vardas** | Daniel Alberto Passarella |
| Gimimo data | 1953 m. gegužės 25 d. (69 metai) |
| Gimimo vieta | Čakabukas, Argentina |
| Ūgis | 1,73 m |
| Pravardė | "El Gran Capitán", "El Kaiser", "DAP" |
| Klubai |
| Dabar žaidžia |  |
| **Pozicija** | gynėjas |
| Jaunimo klubai |
| 1968–1971 | Argentinos Juniors |
| Profesionalūs klubai\* |
| 1971–1973  1974–1982  1982–1986  1986–1988 1988–1989 | Sarmiento  River Plate  Fiorentina  Internazionale  River Plate | 036 00(9)  226 0(90)  109 0(26)  044 00(9)  032 00(9) |
| Nacionalinė komanda\*\* |
| 1974–1986 | Argentina Argentina | 070 0(22) |
|  Treniruotos komandos |
| 1989–1994  1994–1998  1999–2001  2001  2002–2004  2005  2006–2007 | River Plate  Argentina Argentina  Urugvajus Urugvajus  Parma  Monterrey  Corinthians  River Plate |
| \* Skaičiuojama tik pasirodymai ir įvarčiai vietinėje lygoje Duomenys 2005.
\*\* Nacionalinės komandos pasirodymų irįvarčių duomenys 2005. |

**Danielis Albertas Pasarela** (*Daniel Alberto Passarella*; g. 1953 m. kovo 25 d.) – buvęs Argentinos futbolininkas, rungtyniavęs vidurio gynėjo padėtyje, futbolo treneris, „River Plate" klubo prezidentas. Su Argentinos rinktine du kartus laimėjo pasaulio čempionatą.

Profesionalo karjerą pradėjo regioniniame klube „Sarmiento de Junín". 1974 m. perėjo į šalies grandą „River Plate", kur netrukus tapo vienu svarbiausių žaidėjų, imtas kviesti į nacionalinę rinktinę. Argentinos rinktinėje jis tapo svarbiausiu gynybos ramsčiu. 1978 m. kaip komandos kapitonas dalyvavo pasaulio čempionate ir padėjo pirmą kartą argentiniečiams tapti pasaulio čempionais. 1982 m. žaidėjas pradėjo rungtyniauti Italijoje, dalyvavo 1982 m. pasaulio čempionate. Pasarela buvo įtrauktas į 1986 m. pasaulio čempionato komandos sudėtį, tačiau dėl ligos rungtyniauti negalėjo. Nepaisant to argentiniečiai laimėjo pasaulio čempionatą, o Pasarela tapo vieninteliu Argentinos žaidėju, laimėjusiu 2 aukso medalius. Karjerą užbaigė „River Plate" klube.

Tik baigęs futbolininko karjerą, Pasarela tapo „River Plate" treneriu ir dirbo juo iki 1994 m. kuomet buvo pakviestas treniruoti Argentinos rinktinę. Su ja 1995 m. ne itin sėkmingai pasirodė Copa América čempionate (iškrito ketvirtfinalyje), 1996 m. su olimpine rinktine laimėjo sidabrą Atlantos olimpinėse žaidynėse, o 1998 m. pasaulio čempionate Pasarelos vadovaujama rinktinė pasiekė ketvirtfinalį. Po šio čempionato buvo atleistas ir priimtas dirbti į Urugvajaus rinktinę, tačiau iš jos gan greitai pasitraukė, nesugebėjęs sukviesti norimų žaidėjų į komandą. Vėliau treniravo dar kelis klubus, vėl grįžo į „River Plate". 2007 m. baigė trenerio karjerą, o 2009 m. tapo klubo prezidentu.

Laimėjimai
----------

Žaidėjo karjera
* Primera División Argentina: 1975 Metropolitano and Nacional, 1977 Metropolitano, 1979 Metropolitano and Nacional, 1981 Nacional
* 1978 m. pasaulio futbolo čempionatas
* 1986 m. pasaulio futbolo čempionatas

Trenerio karjera
* Primera División Argentina: 1989–90, Apertura 1991, Apertura 1993
* Primera División de México: 2003 Clausura

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Argentina 1978 | 1 vieta | 7 | 1 | 1 | 0 | 0 |
| Ispanija 1982 | II etapas | 5 | 2 | 1 | 0 | 0 |
| Meksika 1986 | 1 vieta | 0 | 0 | 0 | 0 | 0 |
| **Žemyno čempionatai** |
| Pietų Amerika 1979 | I etapas | 4 | 2 |  ? |  ? |  ? |

| Sporto pozicijos |
| --- |
| Prieš tai:**Alfio Basile** | **Argentinos futbolo rinktinės treneris**1994-1998 | Po to:**Marcelo Bielsa** |